Diari Oficial de la Generalitat Valenciana


Sumari del DOGV 9822, del 05-04-2024 (2024/2260)

Anunci pel qual se sotmet a participació pública i consultes la versió inicial del Pla general estructural, Pla d'ordenació detallada, estudi ambiental i territorial estratègic i documents complementaris.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9822

Data del DOGV
:   05-04-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/2260


Data del document
:   05-03-2024

Organisme emissor
:   Ajuntament de Corbera

Tipus de document
:   Anunci

Descriptors 

:   * administració local
    * pla d'urbanisme

Anunci pel qual se sotmet a participació pública i consultes la versió inicial del Pla general estructural, Pla d'ordenació detallada, estudi ambiental i territorial estratègic i documents complementaris. [2024/2260]  
El Ple de l'Ajuntament, en sessions dels dies 28.12.2023 i 29.02.2024, ha adoptat l'acord següent:  
Primer. Sotmetre la versió inicial del Pla general estructural, Pla d'ordenació detallada, estudi ambiental i territorial estratègic, catàleg de béns i espais protegits, estudi de paisatge i la resta d'estudis sectorials que l'acompanyen a participació pública i consultes per un període de mínim de quaranta-cinc dies hàbils, amb l'anunci previ en el Diari Oficial de la Generalitat Valenciana i en un dels diaris de major difusió. Durant este període l'expedient quedarà a la disposició de qualsevol persona que vulga examinar-lo en la pàgina web de l'Ajuntament de Corbera.  
Segon. Suspendre la tramitació i l'atorgament de les següents llicències i declaracions responsables en les àrees afectades per l'aprovació del Pla general estructural i Pla d'ordenació detallada que suposen una transformació del règim urbanístic vigent, i que són les següents:  
  
  
Àrees objecte de suspensió de llicències: Tipus de llicència i declaració responsable  
Sòl no urbanitzable protegit Llicències d'edificació de nova planta d'habitatges, cases de ferramentes, magatzems agrícoles i qualsevol altre tipus de construcció, l'ús de la qual entre en contradicció amb la nova ordenació.  
Sector d'ús residencial situat al nord del nucli urbà i Sector d'ús industrial situat a l'est del polígon industrial existent  Llicències d'edificació de qualsevol tipus i ús. Llicències de parcel·lació.  
 Edificis o espais catalogats Llicències d'enderrocament total o parcial; llicències d'edificació que comporten un augment del volum o modificació de la tipologia de l'edifici o desvirtuen l'edifici en el seu conjunt o els elements que cal protegir.  
Zones R1a i R1b Llicències d'enderrocament total, llevat que es troben en situació de ruïna. Llicències d'obra de nova planta o augment de volum que entren en contradicció amb la nova ordenació.  
  
  
En les altres zones podran continuar tramitant-se i atorgant-se llicències i declaracions responsables sempre que es tracte d'actuacions edificatòries que no suposen una contradicció i col·lisió greu amb la nova ordenació, com és el cas, d'espais qualificats de dotacionals.  
  
La duració de la suspensió és d'un any, prorrogable abans de la seua finalització a un altre any.  
Tercer. Declarar que la suspensió de llicències no afecta en cap cas els acords de programació adoptats i que s'adopta en la zona 4 i en el sector de l'avinguda d'Espanya Nord-oest. Tampoc impedirà que es promoguen i s'aproven modificacions de l'ordenació vigent en el sòl urbà i el Pla especial de protecció de l'entorn del Castell.  
  
  
Corbera, 5 de març de 2024.- El regidor d'urbanisme: Jordi X. Vicedo Jiménez.